|  |  |  |
| --- | --- | --- |
| príloha 1_2s_small | **Všeobecné záväzné nariadenie**  | Číslo: **VZN – 11 /2024** |
| **Mesto Brezno** | Výtlačok číslo: 1 |

v súlade s § 6 ods. 1 zákona č. 369/1990 Zb. o obecnom zriadení v znení neskorších predpisov

**v y d á v a**

v spojení s príslušnými ustanoveniami zákona č. 448/2008 Z z. o sociálnych službách a o zmene doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov

**VŠEOBECNE ZÁVÄZNÉ NARIADENIE**

**o podmienkach poskytovania sociálnych služieb v Zariadení pre seniorov a dennom stacionári „Boženka“ v zriaďovateľskej pôsobnosti mesta Brezna**

***Návrh*** *tohto všeobecne záväzného nariadenia (VZN) na pripomienkovanie v zmysle § 6 ods. 4 zákona č. 369/1990 Zb. o obecnom zriadení v znení neskorších predpisov*

|  |  |
| --- | --- |
| Vyvesený na úradnej tabuli mesta dňa: | 22.11.2024 |
| Zverejnený na elektronickej úradnej tabuli dňa: | 22.11.2024 |
| Zverejnený na webovom sídle mesta dňa : | 22.11.2024 |
| Dátum začiatku lehoty na pripomienkové konanie: | 22.11.2024 |
| Dátum ukončenia lehoty pripomienkového konania: | 02.12.2024 |
| Pripomienky zasielať - písomne na adresu: Mesto Brezno, Nám. gen. M. R. Štefánika 1, 977 01 Brezno- elektronicky na adresu: janka.lemberkova@brezno.sk- faxom na číslo: 048 6306 229 |
| Vyhodnotenie pripomienok k návrhu VZN uskutočnené dňa: | 04.12.2024 |

***Schválené*** *všeobecne záväzné nariadenie*

|  |  |
| --- | --- |
| Na rokovaní MsZ mesta dňa: | 11.12.2024 |
| Uznesením: | 201/2024 |
| Vyhlásené vyvesením na úradnej tabuli mesta, elektronickej tabuli a webovom sídle dňa: | 16.12.2024 |
| VZN nadobúda účinnosť dňom: | 01.01.2025 |

 JUDr. Tomáš Abel,PhD., v.r.

 primátor mesta

Mestské zastupiteľstvo mesta Brezna sa na základe ustanovenia § 11 ods. 4 písm. g) zákona č. 369/1990 Zb. o obecnom zriadení v znení neskorších predpisov uznieslo na tomto všeobecne záväznom nariadení :

**I. čaSŤ**

**Úvodné ustanovenia**

**§ 1**

**Účel všeobecne záväzného nariadenia**

1. Účelom tohto všeobecne záväzného nariadenia (ďalej len „nariadenie“) je stanoviť podmienky poskytovania sociálnych služieb, výšku a spôsob úhrady v zariadení pre seniorov a dennom stacionári „Boženka“ (ďalej len „ZPS“ a „DS“ alebo „zariadenie“) pre klientov v zmysle zákona č. 448/2008 Z. z. o sociálnych službách a o zmene a doplnení zákona č. 445/1991 Zb. o živnostenskom podnikaní (živnostenský zákon) v znení neskorších predpisov (ďalej len „zákon 448/2008 Z. z.“).

**II. čaSŤ**

**Poskytovanie sociálnych služieb a výška a spôsob úhrady v zariadení pre seniorov a dennom stacionári**

**§ 2**

**Podmienky poskytovania sociálnych služieb**

1. V zariadení pre seniorov sa poskytuje sociálna služba:
* fyzickej osobe, ktorá dovŕšila dôchodkový vek a je odkázaná na pomoc inej fyzickej osoby a jej stupeň odkázanosti je najmenej IV podľa [prílohy č. 3](https://www.slov-lex.sk/pravne-predpisy/SK/ZZ/2008/448/20200425#prilohy.priloha-priloha_c_3_k_zakonu_c_448_2008_z_z.oznacenie) uvedeného zákona, alebo
* fyzickej osobe, ktorá dovŕšila dôchodkový vek a poskytovanie sociálnej služby v tomto zariadení potrebuje z iných vážnych dôvodov (§ 35 ods. 1 zákona 448/2008 Z. z.).
1. V dennom stacionári sa poskytuje sociálna služba:
* fyzickej osobe, ktorá je odkázaná na pomoc inej fyzickej osoby ak jej stupeň odkázanosti je najmenej III, podľa [prílohy č. 3](https://www.slov-lex.sk/pravne-predpisy/SK/ZZ/2008/448/20200425#prilohy.priloha-priloha_c_3_k_zakonu_c_448_2008_z_z.oznacenie) a je odkázaná na sociálnu službu v zariadení len na určitý čas počas dňa (§ 40 ods. 1 zákona 448/2008 Z. z.).
1. Ak sa v dennom stacionári poskytuje sociálna služba deťom, poskytuje sa im výchova (§ 40 ods. 3 zákona 448/2008 Z. z.).
2. V dennom stacionári sa poskytuje sociálne poradenstvo aj rodine, alebo inej fyzickej osobe, ktorá zabezpečuje pomoc fyzickej osobe v domácom prostredí, na účel spolupráce pri sociálnej rehabilitácii (§ 40 ods. 4 zákona 448/2008 Z. z.).
3. Sociálna služba sa prednostne poskytuje obyvateľom s trvalým pobytom v meste Brezno. Zariadenie si vedie poradovník čakateľov na poskytovanie sociálnych služieb. Na zmenu trvalého pobytu na adresu v meste Brezno sa prihliada aj u žiadostí, ktoré boli zaradené do poradovníka čakateľov s trvalým pobytom mimo mesta Brezno v čase podania žiadosti.
4. V prípade, že budúci prijímateľ sociálnej služby v zariadení pre seniorov má  trvalý pobyt mimo mesta Brezno, podmienkou pre poskytnutie sociálnej služby je zmena trvalého pobytu na adresu zariadenia. Súhlas so zmenou trvalého pobytu podpíše prijímateľ sociálnej služby alebo jeho zákonný zástupca pri zahájení poskytovania tejto sociálnej služby.
5. Poradovník je vedený pre každý druh a formu poskytovanej sociálnej služby osobitne.
6. Rozhodujúcim pre zaradenie žiadosti do poradovníka je dátum podania kompletnej žiadosti.
7. Pri splnení podmienok podľa § 8 zákona ods. 6 Zákona č. 448/2008 Z. z. je možné poskytnúť žiadateľovi sociálnu službu v zariadení bezodkladne.
8. Prijímateľovi sociálnej služby, ktorému sa poskytuje celoročná pobytová služba, sa poskytuje osobné vybavenie, ak si ho nemôže zabezpečiť sám.
9. Osobným vybavením sa rozumie šatstvo, obuv, hygienické potreby a iné veci osobnej potreby.
10. Poskytnutie a rozsah osobného vybavenia a nevyhnutného ošatenia a obuvi určí zodpovedný pracovník ZPS, ak si ho prijímateľ nevie alebo nemôže zabezpečiť (zo svojho príjmu, majetku alebo

prostredníctvom svojej rodiny), s prihliadnutím na potreby prijímateľa a jeho zdravotný stav.

1. ZPS je povinné prevziať do úschovy cenné veci, vrátane vkladných knižiek, cenných papierov prijímateľa, ktorý o ich úschovu požiada pri nástupe do zariadenia, alebo počas poskytovania sociálnej služby v ňom, na základe písomnej dohody o úschove cenných vecí. Peňažná hotovosť sa prijíma do úschovy na základe pokladničného dokladu a ďalej sa vedie na peňažnom konte prijímateľa.
2. Cenné veci prevzaté do úschovy sa označia tak, aby sa vylúčila ich zámena.
3. ZPS jedenkrát za kalendárny polrok vykoná inventarizáciu uschovaných cenných vecí a jedenkrát za kalendárny štvrťrok inventarizáciu peňažnej hotovosti.
4. V prípade úmrtia prijímateľa ZPS najneskôr do troch pracovných dní vyhotoví protokol o majetku a veciach prijímateľa vrátane cenných vecí a tento odovzdá kontaktnej osobe prijímateľa sociálnej služby, alebo prihlási do dedičského konania.

**§ 3**

**Výška úhrady za poskytovanie sociálnych služieb v ZPS**

1. Prijímateľ platí úhradu za odborné, obslužné a ďalšie činnosti.
2. Výška úhrady **za odborné činnosti** (pomoc pri odkázanosti fyzickej osoby na pomoc inej fyzickej osoby) v závislosti od stupňa odkázanosti osoby určeného v posudku o odkázanosti na sociálnu službu sa určuje nasledovne:

|  |  |
| --- | --- |
| Stupeň odkázanosti | Výška úhrady za odkázanosť/deň |
| IV. | 4,30 Eur |
| V. | 4,80 Eur |
| VI. | 5,00 Eur |

1. Ostatné odborné činnosti, uvedené v § 16 ods. 1 zákona č. 448/2008 Z. z., nie sú spoplatnené.
2. Medzi **obslužné činnosti** patrí ubytovanie, stravovanie, upratovanie, pranie, žehlenie, údržba bielizne a šatstva.
3. Výška úhrady za **ubytovanie** v dvojlôžkovej izbe vybavenej nábytkom, kuchynským kútom a sociálnym zariadením s rozlohou v priemere 22,54 m2 je 8,00 Eur/deň/osoba. Ak je možné túto izbu z objektívnych príčin obsadiť len jednou osobou, úhrada je 16,00 Eur/deň/osoba.
4. Výška úhrady za ostatné **obslužné činnosti** (upratovanie, pranie, žehlenie, údržba bielizne a šatstva)**,** okrem stravovania je 4,00 Eur/deň.
5. **Stravovanie** sa zabezpečuje odberom stravy od iných právnických alebo fyzických osôb, ktoré majú oprávnenie poskytovať stravovacie služby.
6. Prijímatelia platia úhradu za celkovú hodnotu stravy. Za celkovú hodnotu stravy sa považujú náklady na suroviny a 100 % režijné náklady na prípravu stravy.
7. Diétna diabetická strava a iné špeciálne druhy diét sa poskytujú na základe odporúčania odborného ošetrujúceho lekára.
8. Hodnota stravnej jednotky vrátane režijných nákladov je pri racionálnej strave 9,60 Eur v členení:
* Raňajky: 20 % z hodnoty stravnej jednotky – 1,92 Eur
* Desiata: 7 % z hodnoty stravnej jednotky – 0,67 Eur
* Obed: 40% z hodnoty stravnej jednotky – 3,84 Eur
* Olovrant: 7 % z hodnoty stravnej jednotky – 0,67 Eur
* Večera: 26 % z hodnoty stravnej jednotky – 2,50 Eur.
1. Hodnota stravnej jednotky vrátane režijných nákladov je pri diabetickej a výživnej diéte je 10,20 Eur v členení:
* Raňajky: 20 % z hodnoty stravnej jednotky – 2,04 Eur
* Desiata: 7 % z hodnoty stravnej jednotky – 0,71 Eur
* Obed: 40% z hodnoty stravnej jednotky – 4,08 Eur
* Olovrant: 7 % z hodnoty stravnej jednotky – 0,71 Eur
* Večera I.: 20 % z hodnoty stravnej jednotky – 2,04 Eur
* Večera II.: 6 % z hodnoty stravnej jednotky – 0,62 Eur.
1. Ďalšie činnosti poskytované v ZPS v zmysle § 35 ods. 2 zákona č. 448/2008 Z. z. nie sú spoplatnené.
2. Ostatné úhrady spojené s ubytovaním sú stanovené nasledovne:
* používanie vlastného elektrospotrebiča (presné vymedzenie v domovom poriadku) 0,10 Eur/deň.
* individuálne pripojenie k internetovej sieti je spoplatnené podľa aktuálneho sadzobníka operátora.
1. Za poskytovanie individuálnych rekondično – regeneračných aktivít v rozsahu 30 minút je úhrada vo výške 5,00 Eur, v zmysle § 15 ods. 3 zákona č. 448/2008 Z. z.
2. Výška úhrady pre samoplatcu za odborné, obslužné a ďalšie činnosti je vo výške mesačných ekonomicky oprávnených nákladov za predchádzajúci kalendárny rok.

**§ 4**

**Výška úhrady za poskytovanie sociálnych služieb v DS**

1. Prijímateľ platí úhradu za odborné, obslužné a ďalšie činnosti.
2. Výška úhrady za odborné činnosti (pomoc pri odkázanosti fyzickej osoby na pomoc inej fyzickej osoby) v závislosti od stupňa odkázanosti osoby určeného v posudku o odkázanosti na sociálnu službu sa určuje nasledovne:

|  |  |
| --- | --- |
| Stupeň odkázanosti | Výška úhrady za odkázanosť/hodina |
| III. | 0,55 Eur |
| IV. | 0,60 Eur |
| V. | 0,65 Eur |
| VI. | 0,70 Eur |

1. Ostatné odborné činnosti uvedené v § 16 ods. 1 zákona č. 448/2008 Z. z. nie sú spoplatnené.
2. Medzi **obslužné činnosti** patrí upratovanie, stravovanie a poskytovanie vecných plnení spojených s poskytovaním ambulantnej sociálnej služby v spoločných priestoroch.
3. Výška úhrady za upratovanie je 1,00 Eur/deň.
4. **Stravovanie** sa zabezpečuje odberom stravy od iných právnických alebo fyzických osôb, ktoré majú oprávnenie poskytovať stravovacie služby.
5. Prijímatelia platia úhradu za celkovú hodnotu stravy. Za celkovú hodnotu stravy sa považujú náklady na suroviny a 100 % režijné náklady na prípravu stravy.
6. Diétna diabetická strava a iné špeciálne druhy diét sa poskytujú na základe odporúčania odborného ošetrujúceho lekára.
7. Hodnota stravnej jednotky vrátane režijných nákladov je pri racionálnej strave 9,60 Eur v členení:
* Raňajky: 20 % z hodnoty stravnej jednotky – 1,92 Eur
* Desiata: 7 % z hodnoty stravnej jednotky – 0,67 Eur
* Obed: 40% z hodnoty stravnej jednotky – 3,84 Eur
* Olovrant: 7 % z hodnoty stravnej jednotky – 0,67 Eur
1. Hodnota stravnej jednotky vrátane režijných nákladov je pri diabetickej a výživnej diéte je 10,20 Eur v členení:
* Raňajky: 20 % z hodnoty stravnej jednotky – 2,04 Eur
* Desiata: 7 % z hodnoty stravnej jednotky – 0,71 Eur
* Obed: 40% z hodnoty stravnej jednotky – 4,08 Eur
* Olovrant: 7 % z hodnoty stravnej jednotky – 0,71 Eur.

**§ 5**

**Spoločné ustanovenia pri poskytovaní sociálnych služieb v zariadeniach**

1. Prijímateľ sociálnej služby je povinný platiť úhradu za sociálnu službu v sume určenej poskytovateľom sociálnej služby. Suma úhrady za sociálnu službu je najviac vo výške ekonomicky oprávnených nákladov, spojených s poskytovaním tejto sociálnej služby, zníženej o výšku finančného príspevku na financovanie sociálnej služby v zariadení, poskytnutého zriaďovateľovi zariadenia podľa § 71 ods. 6 zákona č. 448/2008 Z. z..
2. Prijímateľ sociálnej služby v zariadení s celoročnou pobytovou sociálnou službou alebo týždennou pobytovou sociálnou službou (ZPS) s poskytovaním stravovania je povinný odobrať v rámci tejto sociálnej služby aspoň dve jedlá denne, z ktorých jedno musí byť obed alebo večera.
3. Pri poskytovaní sociálnej služby v zariadení s ambulantnou sociálnou službou (DS) s poskytovaním stravovania je poskytovateľ sociálnej služby povinný poskytovať stravovanie, ktoré zahŕňa raňajky, desiatu, obed a olovrant. Prijímateľ sociálnej služby v zariadení s ambulantnou sociálnou službou s poskytovaním stravovania je povinný odobrať v rámci tejto sociálnej služby aspoň jedno jedlo denne.
4. Prijímateľ sociálnej služby je povinný zaplatiť poskytovateľovi sociálnej služby jednorazovú úhradu za výmenu posteľnej bielizne, poskytnutie osobnej hygieny a upratovanie v prípadoch, ku ktorým došlo v priamej súvislosti s nadmerným požitím alkoholických nápojov, omamných látok apod.. Nadmerné požitie alkoholických nápojov, alebo omamných látok je potrebné písomne zdokumentovať. Jednorazovú úhradu je možné stanoviť maximálne do výšky 20,00 eur.
5. Zariadenie môže vykonávať, zabezpečovať alebo utvárať podmienky na vykonávanie iných činností, ktoré toto nariadenie neupravuje a ktoré môžu nepriamo zvyšovať kvalitu a komplexnosť poskytovaných sociálnych služieb. Platby za tieto činnosti budú predmetom osobitnej zmluvy, nemôžu byť upravené v zmluve o poskytovaní sociálnej služby.
6. Výška celkovej mesačnej úhrady za poskytované sociálne služby sa v kalendárnom mesiaci určuje ako násobok dennej sadzby za odborné činnosti, obslužné činnosti a ďalšie činnosti za skutočný počet dní poskytovanej sociálnej služby.
7. Prijímateľ sociálnej služby neplatí úhradu za odborné činnosti, obslužné činnosti a ďalšie činnosti v čase jeho neprítomnosti v zariadení, okrem úhrady za ubytovanie, ak voľné miesto nie je na prechodný čas obsadené inou fyzickou osobou a prijímateľ a poskytovateľ sociálnej služby sa nedohodnú inak.
8. Prijímateľ sociálnej služby je povinný nahlásiť neprítomnosť v ZPS minimálne dva dni vopred. Ak u prijímateľa došlo k neprítomnosti v ZPS bez jeho oznámenia a schválenia zo strany ZPS, zaplatená úhrada sa nevracia (vrátane stravovania). Neplatí to v prípade neodkladnej hospitalizácie v zdravotníckom zariadení.
9. Prijímateľ sociálnej služby je povinný nahlásiť neprítomnosť v DS minimálne deň vopred. Ak u prijímateľa došlo k neprítomnosti v DS bez jeho oznámenia, zaplatená úhrada sa nevracia (vrátane stravovania). Neplatí to v prípade neodkladnej hospitalizácie v zdravotníckom zariadení.
10. Prijímateľ sociálnej služby, alebo iná povinná osoba platí úhradu za sociálne služby za kalendárny mesiac, v ktorom sa sociálne služby poskytujú a to najneskôr do 20. dňa príslušného kalendárneho mesiaca.
11. Úhradu za sociálne služby je možné platiť v hotovosti priamo v zariadení, alebo bankovým prevodom na účet poskytovateľa.
12. V prípade, že prijímateľovi sociálnej služby sa zmení zdravotný stav, je štatutárny orgán zariadenia oprávnený dať podnet na príslušný orgán o prehodnotenie zdravotného stavu na zmenu stupňa odkázanosti.

**III. ČASŤ**

 **Spoločné a záverečné ustanovenia**

**§6**

1. Toto všeobecne záväzné nariadenie nadobúda účinnosť dňa 1.1.2025.
2. Dňom nadobudnutia účinnosti tohto nariadenia sa ruší VZN č. 03/2021 o podmienkach poskytovania sociálnych služieb v Zariadení pre seniorov a dennom stacionári „Boženka“ v zriaďovateľskej pôsobnosti mesta Brezna v znení  VZN č. 06/2022 a VZN č. 02/2023.